Սոնա Եսայան

Սոնա Եսայան (ապրիլի 8, 1993, Երևան, Հայաստան) հայ խորեոգրաֆ և պարուհի, «Sona Yesayan Dance Studio»-ի գեղարվեստական ղեկավար և տնօրեն։ Պարային ուսումնառությունը սկսել է 7 տարեկանից և այսօր համարվում է ունիվերսալ պարուհի, մասնագիտացված հիփ հոփ պարաոճում։

Կենսագրություն 

2000-2010 թվականներին սովորել է Երևանի Դ. Դեմիրճյանի անվան թիվ 27 դպրոցում։ Պարային ուսումնառությունը սկսել է դեռ մանկուց 
և ավարտել է 2 պարային դպրոց։ 2010-2014 թվականներին սովորել է ԵՊՀ ռոմանո-գերմանական թարգմանչական բաժնում։ Տիրապետում է հայերեն, անգլերեն, ռուսերեն և իսպաներեն լեզուներին։ 2019 թվականին ամուսնացել է հայտնի հումորիստ, հաղորդավար և պրոդյուսեր Գրիգ Գևորգյանի հետ :

Ստեղծագործական գործունեություն 

2012 թվականին մասնակցել է Շանթ հեռուստաընկերության «Պարիր թե կարող ես 3»  նախագծին, և դարձել ֆինալիստ.

2013 թվականին հիմնադրել է  «Sona Yesayan Dance Studio»-ն, որտեղ հանդիսանում է գեղարվեստական ղեկավար և տնօրեն։

2015 թվականից սկսած բուռն գործունեություն է ծավալել հայկական շոու-բիզնեսում և աշխատել է Հայաստանի թոփ արտիստների և ռեժիսորների հետ՝ որպես տեսահոլովակների, համերգների, շոուների խորեոգրաֆ և պարուհի։ «Sona Yesayan Dance Studio»-ի պարային թիմը ևս ընդգրկված է եղել այս բոլոր նախագծերում։

2016-2017 թվականներից սկսած համագործակցել է Լիլիթ Հովհաննիսյանի հետ։ Եղել է նրա հինգ տասնյակից ավելի  մենահամերգների խորեոգրաֆն ու պարուհին և Հայաստանում, և Հայաստանից դուրս։ Ինչպես նաև իր պարախմբի հետ մասնակցել է  2016-2017-ի շրջագայություններին։

2017 թվականին Սոնա Եսայանը հրավեր է ստացել Կրասնոյարսկի պարային համույթի կողմից՝ անցկացնելու հատուկ պարային մաստեր կլաս։

2018-2019 թվականներին եղել է Շանթ հեռուստաընկերության «Women’s Club» նախագծի պարային շոուի ղեկավարն ու խորեոգրաֆը, «Sona Yesayan Dance Studio»-ի պարային թիմը ևս ընդգրկված է եղել այս նախագծում։ Սոնան անցկացրել է նաև մի շարք պարային մաստեր կլասսեր Հայաստանում։

2020 թվականի հունիսից աշխատում է Շանթ հեռուստաընկերության «Երեկոն Շանթում Գրիգի հետ» նախագծում, որպես պարային շոուի ղեկավար, խորեոգրաֆ և պարուհի։

Սոնան Եսայանը  YouTube-ում ունի բազմաթիվ անհատական նախագծեր` «Պարիր Սոնայի հետ», «Սոնան տանը չի», «Carpool»: «Պարիր Սոնայի հետ» YouTube նախագծում` բաղկացած մոտ երկու տասնյակ հաղորդումներից, Սոնան մանրակրկտորեն սովորեցնում է տարբեր պարեր ու պարաոճեր։ Այս նախագծի հաղորդումների դիտումները հասնում են մի քանի հարյուր հազարի։ Մեկ այլ Youtube նախագիծ է «Carpool»- ը, որտեղ Սոնան իր մեքենայում հյուրընկալում է արտիստների` միասին երգելու և հետաքրքիր զրույց ունենալու նպատակով։ Այս նախագծի դիտումները հասնում են մի քանի միլիոնի։ «Սոնան տանը չի» travel vlog-ի շրջանակներում, Սոնան հանգստի կամ աշխատանքային նպատակով շրջում է աշխարհի տարբեր երկրներով և ներկայացնում իր առօրյան։ Այս նախագծի դիտումները ևս հասնում են մի քանի հարյուր հազարի։

Ընդհանուր առմամբ «Sona Yesayan Dance Studio» յութուբյան ալիքը ունի 100 հազարից ավել հետևորդ, պաշտոնապես հաստատվել է YouTube-ի կողմից և արժանացել է “Արծաթե կոճակի”:

Որոշ նախագծերում բացի պարելուց Սոնան նաև երգում է։

Խորեոգրաֆիկ կատարումներ 

Սոնա Եսայանն իր խմբի հետ բեմադրել է հետևյալ երաժշտական տեսահոլովակների պարային դրվագները։

 Sona Yesayan Dance Studio - «Դու դախ չես» 
 Արման Հովհաննիսյան - «Դու ես»
 Dj Davo F.t Սուրո - «Մոտա-Մոտա» 
 DJ Hakop և Սուրո- «Լավն ես» 
 Իվետա Մուկուչյան - «Հայաստանի աղջիկներ»
 Լիլիթ Հովհաննիսյան - «Բուլղարական»
 Анна Марти - «Забываю»
 Անդո, Ռաֆո, Սպիտակցի Հայկո - «Լեդի Քոբուլեթի»
 Սարո Թովմասյան - «Են ում սիրուննա»
 Ka Re Prod - «Папа Папа Папа»
 Armeni - «Իմ կյանք»
 EDGAR и BOSSON - «Она»
 Միհրան Ծառուկյան - «Քո Ծնունդը»
 Kamil Show - «Puerto Rico»
 Լիլիթ Հովհաննիսյան - «BALKAN SONG»
 Արմենչիկ Արման Հովհաննիսյան - «Հայ Աղջիկներ»
 Լիանա - Շնորհավոր լինի
 Արամ Mp3 Միկա - «Time to Dance»
 Լիլիթ Հովհաննիսյան - «HETDIMO»
 Լիլիթ Հովհաննիսյան և Արման Հովհաննիսյան - «Իմ բաժին սերը»
 Սիլվա Հակոբյան - «Մրութիկ»

Ծանոթագրություններ

Արտաքին հղումներ 
Ինստագրամյան պաշտոնական էջ
Ֆեյսբուքյան պաշտոնական էջ
Յութուբյան պաշտոնական ալիք
ՏիկՏոկյան պաշտոնական էջ

Հայ պարուհիներ
Հայ պարուսույցներ